Komisijas atzinums atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīvai, ar ko groza Direktīvu 1999/32/EK attiecībā uz sēra saturu kuģu degvielā ar ko groza Komisijas priekšlikumu saskaņā ar EK līguma 250. panta 2. punktu /* COM/2005/0212 galīgā redakcija - COD 2002/0259 */





[pic] | EIROPAS KOPIENU KOMISIJA | Briselē, 17.05.2005 COM(2005) 212 galīgā redakcija 2002/0259 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVAI, ar ko groza Direktīvu 1999/32/EK attiecībā uz sēra saturu kuģu degvielā AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2002/0259 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVAI, ar ko groza Direktīvu 1999/32/EK attiecībā uz sēra saturu kuģu degvielā 1. PRIEKšVēSTURE Procedūra - Komisija 2002. gada 20. novembrī iesniedza priekšlikumu Eiropas Parlamenta un Padomes direktīvai[1], ar ko groza Direktīvu 99/32/EK attiecībā uz sēra saturu kuģu degvielā, lai to pieņemtu ar EK Līguma 251. pantā paredzēto koplēmuma procedūru. - Eiropas Ekonomikas un sociālo lietu komiteja sniedza savu atzinumu 2003. gada 14. maijā. - Eiropas Parlaments pieņēma nostāju pirmajā lasījumā 2003. gada 4. jūnijā. - Padome pieņēma kopējo nostāju 2004. gada 9. decembrī. - Eiropas Parlaments pieņēma nostāju otrajā lasījumā 2005. gada 13. aprīlī. Tukša rinda Komisijas priekšlikuma mērķis Priekšlikuma mērķis ir samazināt sēra saturu kuģu degvielā, tādējādi samazinot kuģu radīto sēra dioksīda (SOx) un daļiņu ietekmi uz paskābināšanos un cilvēku veselību. Kopējā nostājā bija paredzētas šādas sēra robežvērtības: - 1,5 % visiem kuģiem Baltijas jūrā (2006.), Ziemeļjūrā un Lamanšā (2007.) saskaņā ar SOx emisijas kontroles zonas, ko apstiprinājusi Starptautiskā jūrniecības organizācija; - 1,5 % pasažieru kuģiem, kas veic regulārus pārvadājumus uz Kopienas ostām vai no tām (2006.); - 0,1 % iekšējo ūdensceļu kuģiem un kuģiem, kas noenkurojušies ES ostās (2010.). 2. KOMISIJAS KOMENTāRI 2.1. Vispārēji aspekti Eiropas Parlaments 2005. gada 13. aprīlī pieņēma 13 grozījumus no 32, kas bija ietverti grozījumu tabulā. Visi 13 Parlamenta pieņemtie grozījumi ir daļa no kompromisa, kas panākts ar Padomi. Tie nemaina kopējā nostājā paredzētās sēra robežvērtības degvielā. Komisija var pilnībā pieņemt visus grozījumus. 2.2. Detalizētas piezīmes 2.2.1. Pieņemtie grozījumi Komisija pieņem šādus grozījumus saistībā ar apsvērumiem: 1 . un 2 . grozījums (nelielas redakcionālas izmaiņas direktīvas vides un veselības pamatojumā); 3 . (liekā teksta svītrošana saistībā ar valsts pasākumiem, lai ievērotu emisijas griestus); 23 . (aicinājums daudzkāršot centienus rast starptautiskus risinājumus); 24 . (norāda, ka direktīva ir pirmais solis procesā); un 25 . (pastiprina pašreizējo tekstu par zema sēra satura degvielas pieejamību). Attiecībā uz materiālajām tiesību normām Komisija pieņem šādus grozījumus: - 26 . grozījums, ar ko precizē spēkā stāšanās datumu Ziemeļjūras SOx emisijas kontroles zonai; - 27 . un 28 . grozījums, kuros izklāstītas Starptautiskās jūrniecības organizācijas (JMO) prasības, lai nodrošinātu atbilstīgas degvielas pieejamību; - 29 . grozījums, ar ko uz kuģiem, kas izmanto krasta elektroenerģijas pieslēgumu, kamēr tie ir noenkurojušies ostās, neattiecina degvielas sēra robežvērtību 0,1 %. - 30 . grozījums, ar ko paredz tālāku emisiju samazinājumu un uzraudzību kuģiem, kas izmanto izplūdes gāzu attīrīšanu kā alternatīvu atbilstības nodrošināšanas veidu; - 31 . grozījums, kas paredz, ka Komisija šo direktīvu pārskata 2008. gadā, apsverot priekšlikumus noteikt jaunas SJO SOx emisijas kontroles zonas ES ūdeņos un samazināt sēra robežvērtību šajās zonās līdz 0,5 %, ja iespējams, ņemot vērā tehnoloģiju attīstību un izmaksu lietderības analīzi, un - 32 . grozījums, kura noteikts, ka Komisija, pārskatot šo direktīvu, var apsvērt iespēju kā alternatīvus vai papildu pasākumus iesniegt priekšlikumus, kas paredz ekonomikas instrumentus. - Tukša rinda 2.3. Grozītais priekšlikums Saskaņā ar EK Līguma 250. panta 2. punktu Komisija groza savu priekšlikumu atbilstoši iepriekšminētajam. [1] KOM (2002) 595 galīgais (2002/0259 (COD))